Želatína

Želatína je substancia živočíšneho alebo rastlinného pôvodu, ktorá je špecifická tým, že viaže v sebe veľké množstvo vody na relatívne veľmi malý objem samotnej substancie. Je zväčša priehľadná, prípadne mierne žltkastá. Používa sa v širokom spektre odvetví – najmä potravinárstve, farmaceutickom priemysle, lekárskom výskume, kozmetike, fotografickom odvetví a tlači.

Pojmom želatína sa niekedy nesprávne označuje absorbent chemického pôvodu (poväčšine ide o soli polyakrylátových kyselín, karbomér, prípadne sodný polyakrylát známy pod obchodným názvom WaterLock), ktorý sa používa napr. v jednorazových plienkach pre svoju schopnosť absorbovať a udržať veľké množstvo vody.

Podľa pôvodu má želatína rôzne názvy:
 aspik alebo kostný glej – želatína na báze kolagénu a príbuzných látok. Vyrába sa tepelnou separáciou a následnou filtráciou z hovädzích, bravčových, kuracích a rybích koží a kostí po búraní mäsa alebo priemyselnom spracovaní. Kolagén sa používa na výrobu cukroviniek (napr. gumové medvedíky a iné želatínové produkty), mäsových výrobkov (tlačenka), lepidiel, translucentné gélové farby pre osvetľovaciu a optickú techniku a iné.Glicksman. M.: Gum Technology in the Food Industry. Academic Press. New York & London. 1969.
 agar alebo agaróza – želatína z morských rias, najmä druhu agar agar. Z rias sa podľa potreby a technológie separuje polysacharid agarózy alebo agaropektín. Vzhľadom na špecifické vlastnosti je jeho využitie podstatne širšie než kolagénu.Porovnanie rozdielov agar vs. želatína
 potravinárstvo: cukrárenské a okrasné želatíny a glazúry, vegetariánske a vitariánske produkty (kde nahrádza želatínu z kolagénu), zahusťovadlo do polievok, na konzervovanie ovocia, do zmrzliny a ďalších dezertov, ako číriaca látka pri varení a pod.
 zdravotníctvo a farmaceutický priemysel: tobolky liekov, substrát pre pestovanie kultúr baktérií, mikroorganizmov a húb pri výskume a liečbe chorôb, analýza DNA, meranie motility a mobility mikroorganizmov, laxatívum a ďalšie.
 poľnohospodársky a biologický výskum: pestovanie rastlín a šľachtenie rôznych kultúr
 kulinárstvo: rôzne dezerty, koláče, pudingy a iné delikatesy, zväčša ázijskej kuchyne.
 elektrochemické priemyselné a iné použitie: elektroforéza, zubná protetika, zložka detskej plastelíny a iné drobné využitia.R. Bird and Dorothy Jackson, A Technique for Electrophoresis in Agar Gel, Department of Endocrinology, New End Hospital, Hampstead, London, 1959
 pektín: zväčša len potravinárske účely, cukrovinky, marmelády a džemy.

 Referencie 

 Zdroje 
 Použitie agaru ako substrátu pre výskum 
 Použitie agaru a agarózy v elektroforéze

 Externé odkazy 

 Videodokument ako sa vyrába kolagénová želatína, angličtina
 Stránka výrobcu želatíny o histórii, procesoch a používaní, angličtina

Kategória:Potravinárske aditíva
Kategória:Farmakológia
Kategória:Mikrobiológia
Kategória:Potraviny
Kategória:Doplnky stravy